
ประกาศเทศบาลตำบลทอนหงส์
เรื่อง   รับรองรายงานการประชุมสภาเทศบาลตำบลทอนหงส์
สมัยสามัญ  สมัยแรก  ประจำปี  พ.ศ.๒๕๕๘
..................................................


ตามที่เทศบาลตำบลทอนหงส์   ได้นัดประชุมสภาเทศบาล  สมัยสามัญ  สมัยแรก  ประจำปี  พ.ศ.๒๕๕๘  เมื่อวันที่  ๒๐  กุมภาพันธ์  ๒๕๕๘  แล้วนั้น


บัดนี้  สภาเทศบาลตำบลทอนหงส์   ได้ให้การรับรองรายงานการประชุมดังกล่าวแล้ว
เมื่อวันที่  ๓  มิถุนายน  ๒๕๕๘    (สมัยสามัญ  สมัยที่ ๒  ประจำปี  พ.ศ.๒๕๕๘)    รายละเอียดปรากฏตามสำเนารายงานการประชุมแนบท้ายประกาศนี้


จึงประกาศให้ทราบโดยทั่วกัน




ประกาศ  ณ  วันที่  ๓  มิถุนายน  พ.ศ.๒๕๕๘
สมิง  รักขพันธ์
(นายสมิง  รักขพันธ์)
ประธานสภาเทศบาลตำบลทอนหงส์
- สำเนา -

รายงานการประชุมสภาเทศบาลตำบลทอนหงส์  

สมัยสามัญ  สมัยแรก  ประจำปี  พ.ศ.๒๕๕๘
เมื่อวันที่  ๒๐  กุมภาพันธ์  ๒๕๕๘  เวลา  ๑๐.๐๐ น.

ณ  ห้องประชุมสภาเทศบาลตำบลทอนหงส์
……………………………… 

  ผู้มาประชุม
	ลำดับที่
	ชื่อ – สกุล
	ตำแหน่ง
	ลายมือชื่อ
	หมายเหตุ

	๑.

๒.

๓.

๔.

๕.

๖.

๗.

๘.

๙.

๑๐.

๑๑.

๑๒.
	นายสมิง           รักขพันธ์
นายสมแสง       บุญคล่อง
นายสุวิทย์        ไตรเมศ
นายสยาม        นิลพัฒน์
จ่าสิบเอก สมพงษ์    อิวิโส
นายภิรมย์        สูญกรรมรัตน์
นางสมบุญ       เดชทัพ
นางสาวปัญจรัศม์  เดชสุข
นายชัยรัตน์       เกิดสมบัติ
นายปรีชา         ยิ่งประสิทธิ์
นายทัตพงศ์       ช้างกลาง
นายอรุณ          เกิดสมบัติ

	ประธานสภาเทศบาล
รองประธานสภาเทศบาล
สมาชิกสภาเทศบาล
สมาชิกสภาเทศบาล
สมาชิกสภาเทศบาล
สมาชิกสภาเทศบาล
สมาชิกสภาเทศบาล
สมาชิกสภาเทศบาล
สมาชิกสภาเทศบาล
สมาชิกสภาเทศบาล
สมาชิกสภาเทศบาล
เลขานุการสภาเทศบาล
	สมิง          รักขพันธ์
สมแสง       บุญคล่อง
สุวิทย์        ไตรเมศ
สยาม        นิลพัฒน์
สมพงษ์      อิวิโส
ภิรมย์        สูญกรรมรัตน์
สมบุญ       เดชทัพ
ปัญจรัศม์    เดชสุข
ชัยรัตน์       เกิดสมบัติ
ปรีชา         ยิ่งประสิทธิ์
ทัตพงศ์       ช้างกลาง
อรุณ          เกิดสมบัติ
	


  ผู้เข้าร่วมประชุม
	ลำดับที่
	ชื่อ – สกุล
	ตำแหน่ง
	ลายมือชื่อ
	หมายเหตุ

	๑.

๒.

๓.

๔.

๕.

๖.

๗.

๘.

๙.
	นายอมร         แคล้วภัย   
นายวิโรจน์      เยี้ยนชลคำ
นายกมล         บุญงาม 
นายอรัญ         ศรีวิจิตต์

นายจรูญ         ไตรเมศ   
นายอนุชา        ธรรมชาติ
นางดาราณี       สิทธิพงศ์
นางตะวัน         จิตร์เพ็ชร์
นางสาวกาญดา   โกศัย
	นายกเทศมนตรี
รองนายกเทศมนตรี
รองนายกเทศมนตรี
ที่ปรึกษานายกเทศมนตรี

เลขานุการนายกเทศมนตรี

ปลัดเทศบาล
รองปลัดเทศบาล
หัวหน้าสำนักปลัด
เจ้าหน้าที่บริหารงานทั่วไป
	อมร          แคล้วภัย   
วิโรจน์       เยี้ยนชลคำ
กมล          บุญงาม 
อรัญ          ศรีวิจิตต์
จรูญ          ไตรเมศ   

อนุชา         ธรรมชาติ
ดาราณี       สิทธิพงศ์
ตะวัน         จิตร์เพ็ชร์
กาญดา       โกศัย
	


                       /  เริ่มประชุมเวลา……

เริ่มประชุม  เวลา  ๑๐.๐๐ น.



เมื่อสมาชิกสภาเทศบาลตำบลทอนหงส์   ได้เข้าประจำที่นั่งครบองค์ประชุมแล้ว
เลขานุการสภาเทศบาล  กล่าวเรียนเชิญประธานสภาเทศบาลจุดธูปเทียนบูชาพระรัตนตรัย   และได้อ่านประกาศเรียกประชุมสภาเทศบาล
นายอรุณ  เกิดสมบัติ
 -
กราบเรียน  ท่านประธานสภา  และสมาชิกผู้ทรงเกียรติทุกท่าน
เลขานุการสภาเทศบาล
กระผมขออนุญาตอ่านประกาศเรียกประชุมสภาเทศบาล  ดังนี้  

ประกาศเทศบาลตำบลทอนหงส์
เรื่อง   เรียกประชุมสภาเทศบาลตำบลทอนหงส์
สมัยสามัญ  สมัยแรก  ประจำปี  พ.ศ.๒๕๕๘
............................................


ตามที่เทศบาลตำบลทอนหงส์   ได้กำหนดสมัยประชุม   สมัยสามัญ  สมัยแรก  ประจำปี  พ.ศ.๒๕๕๘   ในคราวการประชุมสภาเทศบาลตำบลทอนหงส์  ครั้งแรก  (ในการประชุมเมื่อวันที่  ๑๐  มีนาคม  ๒๕๕๗)  ซึ่งมีกำหนด  ๓๐  วัน  โดยเริ่มตั้งแต่วันที่  ๑๒  กุมภาพันธ์  ๒๕๕๘  เป็นต้นไป


อาศัยอำนาจตามความในมาตรา  ๒๕  แห่งพระราชบัญญัติเทศบาล  พ.ศ.๒๔๙๖  จึงประกาศเรียกประชุมสภาเทศบาลตำบลทอนหงส์  สมัยสามัญ  สมัยแรก  ประจำปี  พ.ศ.๒๕๕๘   ซึ่งมีกำหนด  ๓๐  วัน  โดยเริ่มตั้งแต่วันที่  ๑๒  กุมภาพันธ์  ๒๕๕๘  เป็นต้นไป


ประกาศ  ณ  วันที่  ๓๐  มกราคม  พ.ศ.๒๕๕๘
                                                         สมิง  รักขพันธ์

(นายสมิง  รักขพันธ์)
ประธานสภาเทศบาลตำบลทอนหงส์

                                               / นายอรุณ..........
นายอรุณ  เกิดสมบัติ
  -
ลำดับต่อไป  เป็นระเบียบวาระการประชุมสภาเทศบาลตำบลทอนหงส์
น
เลขานุการสภาเทศบาล
 สมัยสามัญ   สมัยแรก  ประจำปี  พ.ศ.๒๕๕๘   ขอเชิญท่านประธานสภาเทศบาล
ได้ดำเนินการประชุมให้เป็นไปตามระเบียบวาระ  ขอเรียนเชิญครับ
ระเบียบวาระที่  ๑
เรื่อง
ประธานแจ้งให้ที่ประชุมทราบ  
นายสมิง  รักขพันธ์
-
เรื่อง  ประกาศใช้แผนพัฒนาสามปี  (พ.ศ.๒๕๕๘ - ๒๕๖๐)  
ประธานสภาเทศบาล
เทศบาลตำบลทอนหงส์  เปลี่ยนแปลงครั้งที่ ๓   ผู้บริหารเทศบาลตำบลทอนหงส์
ได้ประกาศใช้แผนพัฒนาสามปี (พ.ศ.๒๕๕๘ - ๒๕๖๐)  เทศบาลตำบลทอนหงส์  เปลี่ยนแปลงครั้งที่ ๓  เรียบร้อยแล้ว  เมื่อวันที่  ๒๙  มกราคม  ๒๕๕๘  ซึ่งงานวิเคราะห์นโยบายและแผนได้แจกเอกสารประชาสัมพันธ์แผนพัฒนาสามปี (พ.ศ.๒๕๕๘ - ๒๕๖๐)  เทศบาลตำบลทอนหงส์  เปลี่ยนแปลงครั้งที่ ๓  ให้กับสมาชิกสภาเทศบาลทุกท่านล่วงหน้าไปแล้ว  จึงขอแจ้งให้ที่ประชุมทราบ

ระเบียบวาระที่  ๒
เรื่อง
รับรองรายงานการประชุมครั้งที่แล้ว
นายสมิง  รักขพันธ์
-
ขอให้สมาชิกได้ตรวจดูรายงานการประชุม  สมัยสามัญ  สมัยที่ ๔  ประจำปี  
ประธานสภาเทศบาล
พ.ศ.๒๕๕๗  ประชุมเมื่อวันที่  ๑๖  ธันวาคม  ๒๕๕๗  

            
-
สมาชิกท่านใดจะเปลี่ยนแปลง  แก้ไข  ถ้อยคำของตนเองบ้าง  ขอเชิญครับ..
-
หากไม่มี  กระผมจะขอมติรับรองรายงานการประชุม  สมาชิกท่านใด    ให้การรับรอง  กรุณายกมือขึ้น
มติที่ประชุม


       
       รับรอง                 ๑๒                 ท่าน
    ไม่รับรอง                  -                   ท่าน
                                                    
 งดออกเสียง                  -                   ท่าน
ระเบียบวาระที่  ๓ 
เรื่อง   กำหนดสมัยประชุม  สมัยสามัญ  ประจำปี  พ.ศ.๒๕๕๘



         และวันเริ่มสมัยประชุม  สมัยสามัญ  ประจำปี  พ.ศ.๒๕๕๙
นายสมิง  รักขพันธ์
-
เชิญเลขานุการสภาเทศบาลอ่านระเบียบและกฎหมายที่เกี่ยวข้อง
ประธานสภาเทศบาล

นายอรุณ  เกิดสมบัติ
-
กราบเรียนท่านประธานสภาที่เคารพและสมาชิกผู้ทรงเกียรติทุกท่าน
เลขานุการสภาเทศบาล    ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น  พ.ศ.๒๕๔๗   
(แก้ไขเพิ่มเติมถึง  (ฉบับที่ ๒)  พศ.๒๕๕๔)  ข้อ  ๒๑  การกำหนดจำนวนสมัยประชุมสามัญประจำปีระยะเวลาและวันเริ่มต้นประชุม  สมัยสามัญประจำปีของแต่ละสมัย
ในปีนั้น  วันเริ่มสมัยประชุมสามัญประจำปีของปีถัดไป และระยะเวลาของสมัยประชุมสามัญประจำปีสมัยแรกของปีถัดไป   ให้ประธานสภาท้องถิ่นนำปรึกษาในที่ประชุมสามัญประจำปีสมัยแรกของแต่ละปี  เมื่อสภาท้องถิ่นมีมติแล้วให้ประธานสภาท้องถิ่น
ทำเป็นประกาศของสภาท้องถิ่น  พร้อมทั้งปิดประกาศไว้ในที่เปิดเผย ณ สำนักงานองค์กรปกครองส่วนท้องถิ่น  
/ ตามพระราชบัญญัติ..........
-
ตามพระราชบัญญัติเทศบาล  พ.ศ.๒๔๙๖ (แก้ไขเพิ่มเติมถึง  (ฉบับที่  ๑๓)  พ.ศ.๒๕๕๒)  มาตรา  ๒๔   กำหนดว่าในปีหนึ่งให้มีสมัยประชุมสามัญ  ๔  สมัย  สมัยประชุมสามัญครั้งแรกและวันเริ่มประชุมสมัยสามัญประจำปีให้สภาเทศบาลกำหนดสมัยประชุมสามัญสมัยหนึ่ง ๆ  ให้มีกำหนดไม่เกิน  ๓๐  วัน  แต่ถ้าจะขยาย เวลาออกไปอีกจะต้องได้รับอนุญาตจากผู้ว่าราชการจังหวัด
-
สรุปได้ว่าในแต่ละปี  ซึ่งนับเป็นปี  พ.ศ.  ในปี  พ.ศ.๒๕๕๘  ซึ่งสภาจะต้องกำหนดว่าในปี  พ.ศ.๒๕๕๘  การประชุมสามัญมี  ๔  สมัย  วันที่เราประชุมอยู่ขณะนี้นั้นเป็นสมัยสามัญสมัยแรก   ซึ่งได้กำหนดไว้ตอนวันที่  ๑๐  มีนาคม  ๒๕๕๗   และสมัยที่  ๒   คือ  สมัยถัดไป  สมัยที่  ๓  และสมัยที่  ๔   และวันเริ่มสมัยประชุมสามัญสมัยแรกของปีถัดไป   คือ  ปี ๒๕๕๙   ประธานสภาต้องหารือในที่ประชุมว่าจะกำหนดเอาช่วงระยะเวลาเดือนไหนของแต่ละสมัย  ขอบคุณครับ
นายสมิง  รักขพันธ์
-
กระผมขอหารือที่ประชุม  การกำหนดสมัยประชุม  สมัยสามัญ  ประจำปี  ประธานสภาเทศบาล
พ.ศ.๒๕๕๘  จำนวน  ๔  สมัย  ซึ่งครั้งนี้เป็นสมัยสามัญ  สมัยแรก  ของปี  พ.ศ.๒๕๕๘  
เริ่มวันที่  ๑๒  กุมภาพันธ์  ๒๕๕๘  ยังคงเหลืออีก  ๓  สมัย  และวันเริ่มประชุมสมัยสามัญของ  ปี  พ.ศ.๒๕๕๙  อีก  ๑  สมัย  
-
สมัยสามัญ  สมัยที่ ๒   ปี  พ.ศ.๒๕๕๘  มีกำหนด  ๓๐  วัน           ขอเชิญท่านสมาชิกเสนอครับ...
นายสุวิทย์  ไตรเมศ
-
กราบเรียนท่านประธานสภาที่เคารพและสมาชิกผู้ทรงเกียรติทุกท่าน
สมาชิกสภาเทศบาล
กระผม  นายสุวิทย์  ไตรเมศ  สมาชิกสภาเทศบาลตำบลทอนหงส์



ขอเสนอ  สมัยสามัญ  สมัยที่  ๒  ปี  พ.ศ.๒๕๕๘
เริ่มวันที่  ๙  เดือนพฤษภาคม  พ.ศ.๒๕๕๘
นายสมิง  รักขพันธ์
-
ขอผู้รับรองจำนวนไม่น้อยกว่า  ๒  ท่าน
ประธานสภาเทศบาล





 ผู้รับรอง  




๑.  นายสยาม  นิลพัฒน์




๒.  นางสาวปัญจรัศม์  เดชสุข
นายสมิง  รักขพันธ์
-
สมาชิกท่านอื่นจะเสนออีกหรือไม่  ขอเชิญครับ....
ประธานสภาเทศบาล
ที่ประชุม

-
ไม่มี
นายสมิง  รักขพันธ์
-
สมัยสามัญ  สมัยที่  ๓  ปี  พ.ศ.๒๕๕๘  มีกำหนด  ๓๐  วัน
ประธานสภาเทศบาล
ขอเชิญท่านสมาชิกเสนอครับ...
นายสุวิทย์  ไตรเมศ
-
กราบเรียนท่านประธานสภาที่เคารพและสมาชิกผู้ทรงเกียรติทุกท่าน
สมาชิกสภาเทศบาล
กระผม  นายสุวิทย์  ไตรเมศ  สมาชิกสภาเทศบาลตำบลทอนหงส์



ขอเสนอ  สมัยสามัญ  สมัยที่  ๓  ปี  พ.ศ.๒๕๕๘
เริ่มวันที่  ๔  เดือนสิงหาคม  พ.ศ.๒๕๕๘
/ นายสมิง............
นายสมิง  รักขพันธ์
-
ขอผู้รับรองจำนวนไม่น้อยกว่า  ๒  ท่าน
ประธานสภาเทศบาล





 ผู้รับรอง  




๑.  นายภิรมย์  สูญกรรมรัตน์




๒.  นายปรีชา  ยิ่งประสิทธิ์
นายสมิง  รักขพันธ์
-
สมาชิกท่านอื่นจะเสนออีกหรือไม่  ขอเชิญครับ....
ประธานสภาเทศบาล
ที่ประชุม

-
ไม่มี
นายสมิง  รักขพันธ์
-
สมัยสามัญ  สมัยที่  ๔  ปี  พ.ศ.๒๕๕๘  มีกำหนด  ๓๐  วัน
ประธานสภาเทศบาล
ขอเชิญท่านสมาชิกเสนอครับ...
นายสุวิทย์  ไตรเมศ
-
กราบเรียนท่านประธานสภาที่เคารพและสมาชิกผู้ทรงเกียรติทุกท่าน
สมาชิกสภาเทศบาล
กระผม  นายสุวิทย์  ไตรเมศ  สมาชิกสภาเทศบาลตำบลทอนหงส์



ขอเสนอ  สมัยสามัญ  สมัยที่  ๔  ปี  พ.ศ.๒๕๕๘
เริ่มวันที่  ๑  เดือนธันวาคม  พ.ศ.๒๕๕๘
นายสมิง  รักขพันธ์
-
ขอผู้รับรองจำนวนไม่น้อยกว่า  ๒  ท่าน
ประธานสภาเทศบาล





 ผู้รับรอง  




๑.  นายอรุณ  เกิดสมบัติ




๒.  นางสาวปัญจรัศม์  เดชสุข
นายสมิง  รักขพันธ์
-
สมาชิกท่านอื่นจะเสนออีกหรือไม่  ขอเชิญครับ....
ประธานสภาเทศบาล
ที่ประชุม

-
ไม่มี
นายสมิง  รักขพันธ์
-
วันเริ่มประชุมสมัยสามัญของปี  พ.ศ.๒๕๕๙  มีกำหนด  ๓๐  วัน
ประธานสภาเทศบาล
ขอเชิญท่านสมาชิกเสนอครับ...
นายสุวิทย์  ไตรเมศ
-
กราบเรียนท่านประธานสภาที่เคารพและสมาชิกผู้ทรงเกียรติทุกท่าน
สมาชิกสภาเทศบาล
กระผม  นายสุวิทย์  ไตรเมศ  สมาชิกสภาเทศบาลตำบลทอนหงส์



ขอเสนอวันเริ่มประชุมสมัยสามัญของปี  พ.ศ.๒๕๕๙
เริ่มวันที่  ๑๒  เดือนกุมภาพันธ์  พ.ศ.๒๕๕๙
นายสมิง  รักขพันธ์
-
ขอผู้รับรองจำนวนไม่น้อยกว่า  ๒  ท่าน
ประธานสภาเทศบาล





 ผู้รับรอง  




๑.  นายภิรมย์  สูญกรรมรัตน์




๒.  นายปรีชา  ยิ่งประสิทธิ์
/ นายสมิง.........

นายสมิง  รักขพันธ์
-
สมาชิกท่านอื่นจะเสนออีกหรือไม่  ขอเชิญครับ....
ประธานสภาเทศบาล
ที่ประชุม

-
ไม่มี
นายสมิง  รักขพันธ์
-
กระผม  ขอสรุปดังนี้
ประธานสภาเทศบาล
-
สมัยสามัญ  สมัยแรก  ปี  พ.ศ.๒๕๕๘

เริ่มวันที่  ๑๒  กุมภาพันธ์  ๒๕๕๘  มีกำหนด  ๓๐  วัน



-
สมัยสามัญ  สมัยที่  ๒  ปี  พ.ศ.๒๕๕๘
เริ่มวันที่  ๙  เดือนพฤษภาคม  พ.ศ.๒๕๕๘  มีกำหนด  ๓๐  วัน  



-
สมัยสามัญ  สมัยที่  ๓  ปี  พ.ศ.๒๕๕๘
เริ่มวันที่  ๔  เดือนสิงหาคม  พ.ศ.๒๕๕๘  มีกำหนด  ๓๐  วัน



-
สมัยสามัญ  สมัยที่  ๔  ปี  พ.ศ.๒๕๕๘
เริ่มวันที่  ๑  เดือนธันวาคม  พ.ศ.๒๕๕๘  มีกำหนด  ๓๐  วัน



-
วันเริ่มประชุมสมัยสามัญของปี  พ.ศ.๒๕๕๙  
เริ่มวันที่  ๑๒  เดือนกุมภาพันธ์  พ.ศ.๒๕๕๙  มีกำหนด  ๓๐  วัน
ระเบียบวาระที่ ๔
เรื่อง
ญัตติขออนุมัติจัดตั้งโรงเรียนเทศบาลตำบลทอนหงส์

นายสมิง  รักขพันธ์
-
ขอเชิญท่านนายกเทศมนตรีเสนอญัตติต่อสภาครับ
ประธานสภาเทศบาล
นายอมร  แคล้วภัย
-
กระผม  นายอมร  แคล้วภัย  นายกเทศมนตรีตำบลทอนหงส์
นายกเทศมนตรี

ขออ่านญัตติเสนอต่อที่ประชุมสภา  ดังนี้
ญัตตินายกเทศมนตรีตำบลทอนหงส์
เรื่อง  ขออนุมัติจัดตั้งโรงเรียนเทศบาลตำบลทอนหงส์
                                                                            สำนักงานเทศบาลตำบลทอนหงส์
หมู่ที่ ๒  ตำบลทอนหงส์  นศ  ๘๐๓๒๐
วันที่  ๑๑  กุมภาพันธ์  ๒๕๕๘
เรื่อง   ขอเสนอญัตติจัดตั้งโรงเรียนเทศบาลตำบลทอนหงส์
เรียน   ประธานสภาเทศบาลตำบลทอนหงส์



ตามที่คณะผู้บริหารเทศบาลตำบลทอนหงส์มีความประสงค์จัดตั้งโรงเรียนเทศบาลตำบลทอนหงส์
เปิดทำการเรียนการสอนในระดับก่อนประถมศึกษา  และระดับประถมศึกษาปีที่ ๑ - ๖  ในปีการศึกษา  ๒๕๕๘   เพื่อขยายโอกาสในการเรียนของเด็กนักเรียนในเขตเทศบาล  และเตรียมความพร้อมให้กับนักเรียนได้ศึกษา
ในระดับสูงขึ้น   ตลอดจนเพื่อสนองนโยบายของรัฐบาลและความต้องการของประชาชนในพื้นที่   จึงได้ดำเนินโครงการการจัดตั้งโรงเรียนเทศบาลตำบลทอนหงส์โดยเปิดทำการเรียนการสอนในระดับก่อนประถมศึกษาและระดับประถมศึกษาปี ๑ - ๖  ในปีการศึกษา  ๒๕๕๘  ณ บริเวณศูนย์พัฒนาเด็กเล็กเทศบาลตำบลทอนหงส์  อำเภอพรหมคีรี  จังหวัดนครศรีธรรมราช  โดยมีหลักการและเหตุผล  ดังนี้
/ หลักการ............

หลักการ


เพื่อให้การบริหารกิจการของเทศบาลเป็นประโยชน์ด้านบริการชุมชนและสังคม  เนื่องจาก
คณะผู้บริหารเทศบาลตำบลทอนหงส์  มีความประสงค์จัดตั้งโรงเรียนเทศบาลตำบลทอนหงส์  โดยนำผลสำรวจความต้องการของประชาชนในพื้นที่และตลอดจนผู้ปกครองของเด็กในศูนย์พัฒนาเด็กเล็กเทศบาลตำบลทอนหงส์  มาพิจารณา  ผลปรากฏว่าประชาชนมีความต้องการให้เทศบาลดำเนินการเปิดการเรียนการสอนในระดับก่อนประถมศึกษาและประถมศึกษาปีที่  ๑ - ๖   ประกอบกับโครงการดังกล่าวปรากฏในแผนพัฒนาเทศบาล  ๓  ปี  เรียบร้อยแล้ว
เหตุผล


เนื่องจากคณะผู้บริหารเทศบาลตำบลทอนหงส์  มีนโยบายในการจัดให้มีโรงเรียนเทศบาล  
โดยการจัดการศึกษาให้เด็กปฐมวัยภายในศูนย์พัฒนาเด็กเล็กเทศบาลตำบลทอนหงส์   ซึ่งเป็นศูนย์พัฒนาเด็กเล็ก  
ที่มีขนาดใหญ่และมีนักเรียน  จำนวน  ๓๒๒  คน  ให้ได้รับการศึกษาถึงระดับประถมศึกษา  เพื่อการเตรียมความพร้อมของเด็กทุกคนให้มีความพร้อมในทุก ๆ  ด้านและสามารถอยู่ร่วมกันในสังคมได้อย่างมีความสุข   ซึ่งเป็น
การวางรากฐานการพัฒนาคนอย่างเป็นระบบก่อนเข้ารับการศึกษาในระดับที่สูงขึ้น ประกอบกับจากการสำรวจ
ความต้องการของประชาชนภายในเขตเทศบาล   มีความต้องการให้เทศบาลตำบลทอนหงส์จัดตั้งโรงเรียนเทศบาลตำบลทอนหงส์ในระดับก่อนประถมศึกษาและประถมศึกษาปีที่  ๑ - ๖   ในปีการศึกษา  ๒๕๕๘  ขึ้น  เพื่อรองรับนักเรียนที่จบจากศูนย์พัฒนาเด็กเล็กเทศบาลตำบลทอนหงส์เข้าศึกษาต่อในระดับที่สูงขึ้น  เทศบาลตำบลทอนหงส์ จึงจำเป็นต้องจัดตั้งโรงเรียนเทศบาลตำบลทอนหงส์ขึ้นเพื่อให้สอดคล้องกับความต้องการของประชาชนโดยส่วนใหญ่


จึงได้โปรดเสนอต่อที่ประชุมสภาเทศบาลตำบลทอนหงส์เพื่อพิจารณาต่อไป
ขอแสดงความนับถือ
(ลงชื่อ)     อมร  แคล้วภัย    ผู้เสนอ
(นายอมร  แคล้วภัย)
นายกเทศมนตรีตำบลทอนหงส์
นายสมิง  รักขพันธ์
-
สมาชิกท่านใด  ประสงค์ที่จะอภิปราย  ซักถาม  หรือแสดงความคิดเห็น
ประธานสภาเทศบาล
ขอเชิญครับ...
-
หากไม่มี  ต่อไปกระผมจะขอมติ  สมาชิกท่านใดเห็นชอบอนุมัติตามญัตติของนายกเทศมนตรี  กรุณายกมือขึ้น
มติที่ประชุม


    เห็นชอบ                     ๑๒                  ท่าน
 ไม่เห็นชอบ                      -                    ท่าน
                                                    งดออกเสียง                      -                    ท่าน
/ ระเบียบวาระที่ ๖.......

ระเบียบวาระที่ ๕ 
เรื่อง
ญัตติขออนุมัติแก้ไขเปลี่ยนแปลงคำชี้แจงโครงการขยายเขตระบบ
จำหน่ายไฟฟ้าสายเขาหลา ๑  ซอย ๑
นายสมิง  รักขพันธ์
-
ขอเชิญท่านนายกเทศมนตรีเสนอญัตติต่อสภาครับ
ประธานสภาเทศบาล
นายอมร  แคล้วภัย
-
กระผม  นายอมร  แคล้วภัย  นายกเทศมนตรีตำบลทอนหงส์
นายกเทศมนตรี

ขออ่านญัตติเสนอต่อที่ประชุมสภา  ดังนี้
ญัตตินายกเทศมนตรีตำบลทอนหงส์
เรื่อง  ขออนุมัติแก้ไขเปลี่ยนแปลงคำชี้แจง  โครงการขยายเขตระบบจำหน่ายไฟฟ้าสายเขาหลา ๑  ซอย ๑ 
               สำนักงานเทศบาลตำบลทอนหงส์
                                                                                    หมู่ที่ ๒  ตำบลทอนหงส์  นศ ๘๐๓๒๐
         วันที่  ๑๖  กุมภาพันธ์  ๒๕๕๘
เรื่อง  ขออนุมัติแก้ไขเปลี่ยนแปลงคำชี้แจง  โครงการขยายเขตระบบจำหน่ายไฟฟ้าสายเขาหลา ๑  ซอย ๑ 
เรียน  ประธานสภาเทศบาลตำบลทอนหงส์
ด้วยคณะผู้บริหารเทศบาลตำบลทอนหงส์  มีความประสงค์จะขอแก้ไขเปลี่ยนแปลงคำชี้แจง
งบประมาณรายจ่าย  ประจำปี  พ.ศ.๒๕๕๘  กองช่าง  แผนงานเคหะและชุมชน  งานบริหารทั่วไปกับเคหะและชุมชน   ประเภทเงินอุดหนุนเอกชน  อุดหนุนการไฟฟ้าส่วนภูมิภาค  อ.พรหมคีรี  จ.นครศรีธรรมราช  โครงการขยายเขตระบบจำหน่ายไฟฟ้าสายเขาหลา ๑  ซอย ๑  รายละเอียดตามหลักการและเหตุผลดังนี้
หลักการและเหตุผล
ตามระเบียบกระทรวงมหาดไทย  ว่าด้วยวิธีการงบประมาณขององค์กรปกครองส่วนท้องถิ่น  
พ.ศ.๒๕๔๑  หมวด ๔  ข้อ ๒๙  การแก้ไขเปลี่ยนแปลงคำชี้แจงงบประมาณรายจ่ายในหมวดค่าครุภัรฑ์ที่ดินและสิ่งก่อสร้างที่ทำให้ลักษณะ  ปริมาณ  คุณภาพเปลี่ยน  หรือเปลี่ยนแปลงสถานที่ก่อสร้างให้เป็นอำนาจอนุมัติของสภาท้องถิ่น
เพื่อให้การดำเนินงานของกองช่าง  เป็นไปด้วยความเรียบร้อย  จึงขออนุมัติแก้ไขเปลี่ยนแปลง
คำชี้แจงโครงการขยายเขตระบบจำหน่ายไฟฟ้าดังกล่าว
	หน่วยงาน/
แผนงาน
	งบประมาณ
อนุมัติ
	คำชี้แจงขอเปลี่ยนแปลงโครงการขยายเขตระบบจำหน่ายไฟฟ้า

	
	
	ข้อความเดิม
	ข้อความใหม่

	กองช่าง
แผนงานเคหะและชุมชน
	๕๐,๐๐๐.-
	๑. อุดหนุนการไฟฟ้าส่วนภูมิภาค  อ.พรหมคีรี  จ.นครศรีธรรมราช  โครงการขยายเขตระบบจำหน่ายไฟฟ้าสายเขาหลา ๑  ซอย ๑
	๑. อุดหนุนการไฟฟ้าส่วนภูมิภาค
อ.พรหมคีรี  จ.นครศรีธรรมราช
โครงการขยายเขตระบบจำหน่าย
ไฟฟ้าสายเขาหลา ๑  (ต่อเนื่อง)


/ จึงเรียนต่อสภา........
จึงเรียนต่อสภาเทศบาลเพื่อพิจารณาอนุมัติ
   




    อมร  แคล้วภัย




          

(นายอมร   แคล้วภัย)




      
     นายเทศมนตรีตำบลทอนหงส์
นายสมิง  รักขพันธ์
-
สมาชิกท่านใด  ประสงค์ที่จะอภิปราย  ซักถาม  หรือแสดงความคิดเห็น  
ประธานสภาเทศบาล
ขอเชิญครับ...
-
หากไม่มี  ต่อไปกระผมจะขอมติ  สมาชิกท่านใดเห็นชอบอนุมัติตามญัตติ    ของนายกเทศมนตรี  กรุณายกมือขึ้น
มติที่ประชุม


    เห็นชอบ                    ๑๒                  ท่าน
 ไม่เห็นชอบ                     -                    ท่าน
                                                    งดออกเสียง                     -                    ท่าน
นายสมิง  รักขพันธ์
-
สั่งพักประชุม  ๑๐  นาที
ประธานสภาเทศบาล

นายอรุณ  เกิดสมบัติ
-
เมื่อที่ประชุมพร้อม  ขอเชิญสมาชิกเข้าห้องประชุมและประธานสภาเทศบาล
เลขานุการสภาเทศบาล
ดำเนินการตามระเบียบวาระต่อไป

ระเบียบวาระที่  ๖
เรื่อง
ญัตติอี่น ๆ 
นายสมิง  รักขพันธ์
-
ตามที่จ่าสิบเอก สมพงษ์  อิวิโส  ได้ฝากเรื่องผ่านประธานสภามาถึงฝ่ายบริหาร
ประธานสภาเทศบาล
เพื่อฝ่ายบริหารจะได้แจ้งผู้รับผิดชอบเรื่องถังขยะของชาวบ้านที่แตก  เมื่อถังขยะแตกขยะจะกระจัดกระจาย   จึงขอให้ผู้ที่มีหน้าที่ดูแลรับผิดชอบตรงนี้นำถังขยะไปเปลี่ยนให้ชาวบ้านด้วย

-
อีกเรื่องหนึ่ง  เรื่องถังขยะที่ล้มซึ่งเป็นปัญหามานานแล้วควรจะให้ผู้ที่เกี่ยวข้องและผู้รับผิดชอบไปดำเนินการแก้ปัญหา  ซึ่งจ่าสิบเอก สมพงษ์  อิวิโส  ได้เสนอมาว่าควรจะใช้อุปกรณ์หรือวัสดุอย่างใดก็ได้มารองถังเพื่อไม่ให้ถังขยะล้ม  จึงขอฝากถึง  ฝ่ายบริหารด้วย


-
สมาชิกท่านใด  จะอภิปรายหรือแสดงความคิดเห็นเรื่องอื่น ๆ  บ้าง  ขอเชิญครับ...
นางสมบุญ  เดชทัพ-
-
กราบเรียนท่านประธานสภาที่เคารพและสมาชิกผู้ทรงเกียรติทุกท่าน
สมาชิกสภาเทศบาล
ดิฉัน  นางสมบุญ  เดชทัพ  สมาชิกสภาเทศบาลตำบลทอนหงส์



ขอขอบคุณท่านประธานสภาที่ได้ให้ดิฉันได้แสดงความคิดเห็นในวาระญัตติอื่น ๆ 
ดิฉันมีเรื่องอยู่สองเรื่อง  เรื่องแรกพื่น้องในเขตเทศบาลได้ฝากมาเกี่ยวกับเด็กพิเศษ  ซึ่งตอนนี้กระทรวงพัฒนาสังคมและความมั่นคงของมนุษย์ได้มาจัดตั้งศูนย์อยู่ที่โรงเรียนชุมชนวัดทอนหงส์   พี่น้องประชาชนฝากมาบอกว่าเทศบาลในฐานะที่เป็นองค์กรปกครองส่วนท้องถิ่นจะมีส่วนช่วยเหลือเด็กพิเศษเหล่านั้นได้บ้างหรือไม่  
/ เด็กพิเศษ........
เด็กพิเศษเหล่านั้นเป็นเด็กที่อยู่ในเขตเทศบาลของเราซึ่งเป็นลูกหลานของเราเอง  ในส่วนนี้ดิฉันคิดว่าสมาชิกสภาเทศบาลที่รับผิดชอบในส่วนของโครงการ สปสช.   ควรจะเข้าไปดูแลเด็กพิเศษกลุ่มนี้ด้วย    โดยสามารถประสานกับศูนย์ที่ตั้งอยู่            ณ  โรงเรียนชุมชนวัดทอนหงส์   เนื่องจากเด็กพิเศษมีอยู่จำนวนมากในเขตเทศบาลตำบลทอนหงส์ของเรา  ตอนนี้เด็กพิเศษบางคนไม่ได้รับโอกาสจากกระทรวงพัฒนาสังคมและความมั่นคงของมนุษย์เพราะจะซ้ำซ้อนกับในส่วนของเทศบาล   บางคน  ต้องกลับไปอยู่บ้านไม่มีโอกาสได้มาเรียนที่ศูนย์  ทำให้เด็กพิเศษเหล่านั้นขาดโอกาส จึงขอฝากในที่ประชุมอันทรงเกียรตินี้ไว้ด้วย  ดิฉันคิดว่าในเรื่องของโครงการของ  สปสช. น่าจะครอบคลุมได้  ขอบคุณค่ะ
จ่าสิบเอก สมพงษ์  อิวิโส
-
กราบเรียนท่านประธานสภาที่เคารพและสมาชิกผู้ทรงเกียรติทุกท่าน
สมาชิกสภาเทศบาล
กระผม  จ่าสิบเอก สมพงษ์  อิวิโส  สมาชิกสภาเทศบาลตำบลทอนหงส์
-
กระผมมีเรื่องที่จะเรียนถามท่านประธานถึงฝ่ายบริหาร  เกี่ยวกับความเดือดร้อนของพี่น้องประชาชนในการเดินทางขึ้นไปกรีดยางที่บ้านเขาหลา   โดยใช้เส้นทางถนนสายเขาหลา ๒  ทางไปบ่อดินข้างบ้านของท่าน สจ.อุดมศักดิ์  นวลนุช  เมื่อวานนี้กระผมได้ไปดูถนนเส้นนั้นตรงบริเวณบ่อดินพบว่าถนนได้ชำรุดเสียหาย
พังทลายไปหมดแล้วไม่สามารถใช้งานได้   นี้คือความเดือดร้อนของพี่น้องประชาชน
เป็นอย่างมาก  ซึ่งกระผมยังจำได้ว่าการประชุมในสมัยที่ผ่านมากระผมได้หยิบยก
เรื่องความเดือดร้อนของพี่น้องประชาชนที่ใช้เส้นทางถนนสายเขาหลา  ๒  ชำรุดเสียหายเสนอต่อที่ประชุมสภาเทศบาลครั้งที่แล้วและได้รับการตอบรับ โดยท่านนายกเทศมนตรีได้ชี้แจงในสภาเทศบาลว่าจะมอบหมายให้ทางกองช่างไปดูแลซ่อมแซม  ถนนเส้นนั้น  ตอนนี้เวลาได้ล่วงเลยไปหลายวันแล้วแต่ยังไม่มีการดำเนินการซ่อมแซม  ถนนเส้นนั้น  ชาวบ้านฝากถามมาว่าเมื่อไรทางเทศบาลจะไปดำเนินการซ่อมแซม    ถนนเส้นนั้นให้เพราะพวกเขาจะต้องใช้ในการเดินทางขึ้นไปกรีดยางและมีความยากลำบากในการนำเศษยางลงมาขายด้านล่าง  และชาวบ้านฝากบอกว่าไม่ต้องซ่อมแซมให้เหมือนเดิมไม่ต้องให้รถวิ่งได้ขอแค่ซ่อมแซมให้คนสามารถเดินได้ก็เพียงพอ   และพอใจแล้ว  กระผมขอฝากท่านประธานและฝ่ายบริหารช่วยดำเนินการซ่อมแซม  ถนนเส้นนี้เพื่อให้พ่อแม่พี่น้องได้ใช้เดินผ่านได้ด้วย  ขอบคุณครับ
นายสยาม  นิลพัฒน์
-
กราบเรียนท่านประธานสภาที่เคารพและสมาชิกผู้ทรงเกียรติทุกท่าน
สมาชิกสภาเทศบาล
กระผม  นายสยาม  นิลพัฒน์  สมาชิกสภาเทศบาลตำบลทอนหงส์
กระผมขอฝากท่านประธานสภาถึงฝ่ายบริหารเรื่องการเตรียมการเรื่องน้ำประปา  ควรเตรียมการไว้ล่วงหน้า   กระผมคิดในปีนี้หรือปีหน้าน้ำประปาของเทศบาลจะต้องขาดแคลนแน่นอน  จึงขอฝากเรื่องนี้ให้ทางฝ่ายบริหารช่วยคิดเตรียมการล่วงหน้าด้วย  ขอบคุณครับ
/ นางสมบุญ............
นางสมบุญ  เดชทัพ-
-
กราบเรียนท่านประธานสภาที่เคารพและสมาชิกผู้ทรงเกียรติทุกท่าน
สมาชิกสภาเทศบาล
ดิฉัน  นางสมบุญ  เดชทัพ  สมาชิกสภาเทศบาลตำบลทอนหงส์
เรื่องถนนสายดอนคา - หน้าทับ  ในช่วงถนนชำรุดตรงบริเวณหน้าบ้านของท่าน  สท. สุวิทย์  ไตรเมศ  จากที่ดิฉันได้ดูในอินเตอร์เน็ตได้ทราบว่ามีผู้รับเหมาแล้วตั้งแต่ปลายเดือนธันวาคมที่ผ่านมาแต่ยังไม่ได้ดำเนินการซึ่งระยะเวลาได้ผ่านมาเกือบสองเดือนแล้ว  ทั้งนี้ได้สอบถามไปยังกองช่าง ๆ  ได้บอกว่าให้ไปสอบถามฝ่ายพัสดุว่าเมื่อไรผู้รับเหมาจะเข้ามาดำเนินโครงการ  เมื่อดิฉันได้ไปถามฝ่ายพัสดุจึงได้ทราบว่าในวันนี้ผู้รับเหมาจะเข้ามาเซ็นต์สัญญาเพื่อดำเนินโครงการ  ซึ่งดิฉันได้นำปรึกษากับท่านรองนายกเทศมนตรีทั้งสองท่านแล้วว่าหากมันล้าช้าให้จัดหาอะไรไปใส่ถมหลุมก่อนให้มีความสม่ำเสมอเพื่อให้มีความสะดวกปลอดภัยในชีวิตและทรัพย์สิน  ดิฉัน
ได้นำมาพูดในวันนี้เนื่องจากล่วงเลยเวลามานานแล้วและอุบัติเหตุได้เกิดขึ้นหลายครั้งแล้ว  จึงขอฝากว่าเมื่อไรจะได้ดำเนินการเพราะดิฉันได้รับปากกับพี่น้องประชาชนว่าโครงการนี้จะได้ดำเนินการในอีกไม่นานนี้และขอฝากที่ประชุมอันทรงเกียรติไป
ถึงฝ่ายบริหารด้วยว่าให้ช่วยเร่งดำเนินการโครงการถนนสายดอนคา - หน้าทับ  นี้ด้วย  ขอบคุณค่ะ
นายอรุณ  เกิดสมบัติ
-
กราบเรียนท่านประธานสภาที่เคารพและสมาชิกผู้ทรงเกียรติทุกท่าน
เลขานุการสภาเทศบาล
กระผม  นายอรุณ  เกิดสมบัติ  เลขานุการสภาเทศบาลตำบลทอนหงส์
เรื่องการตัดหญ้าปรับปรุงภูมิทัศน์ตามถนนซอยต่าง ๆ  ตอนนี้รู้สึกว่าหญ้าจะรกและล้ำเข้ามาริมถนน  ถ้าท่านไปตามถนนซอยต่าง ๆ  จะเห็นว่าถนนเมื่อก่อนกว้างแต่ตอนนี้รู้สึกว่าแคบลงเพราะว่าจะมีหญ้าล้ำเข้ามาริมถนนไม่ทราบว่าทางฝ่ายบริหารจะดำเนินการเมื่อไร  อยากให้ดำเนินการด่วนเพราะเป็นความปลอดภัยของชาวบ้านที่สัญจรไปมา  ขอบคุณครับ
นายสุวิทย์  ไตรเมศ
-
กราบเรียนท่านประธานสภาที่เคารพและสมาชิกผู้ทรงเกียรติทุกท่าน
สมาชิกสภาเทศบาล
กระผม  นายสุวิทย์  ไตรเมศ  สมาชิกสภาเทศบาลตำบลทอนหงส์
กระผมมีเรื่องเกี่ยวกับการจัดระเบียบรถบริเวณหน้าศูนย์พัฒนาเด็กเล็ก  ขอเรียนท่านประธานสภาถึงฝ่ายบริหารให้ช่วยดำเนินการตีตารางที่จอดรถมอเตอร์ไซค์บริเวณหน้าศูนย์พัฒนาเด็กเล็กของเราเพื่อความสะดวกของผู้ปกครองและเด็กนักเรียนและการจัดระเบียบของเจ้าหน้าที่  อปพร. จะได้ดูสวยงาม
-
เรื่องที่สองบริเวณสนามบาสเมื่อเดือนที่แล้วได้ไปขุดหลุมลงหมุดไว้สำหรับต่อเสาไฟตอนนี้หมุดจมหมดแล้วทั้งที่เสาไฟยังไม่ได้ติดตั้งเลย   จึงขอให้ฝ่ายบริหารช่วยดำเนินการอย่างเร่งด่วนด้วยเวลาเด็ก ๆ  มาออกกำลังกายตอนหัวค่ำจะได้มีแสงสว่างและมีความปลอดภัย  ขอบคุณครับ
นายอมร  แคล้วภัย
-
กราบเรียนท่านประธานสภาที่เคารพและสมาชิกผู้ทรงเกียรติทุกท่าน
นายกเทศมนตรี

กระผม  นายอมร  แคล้วภัย  นายกเทศมนตรีตำบลทอนหงส์
กระผมขอขอบคุณท่านสมาชิกสภาเทศบาลทุกท่านที่ได้เล็งเห็นถึงความสำคัญในการพัฒนาเทศบาลและนำเรื่องความเดือดร้อนของพี่น้องประชาชนเข้ามาพูดคุยในสภาแห่งนี้เพื่อจะได้แก้ปัญหาให้กับพี่น้องประชาชน  ทางคณะผู้บริหารรับฟังทุกความคิดเห็นของสมาชิกสภาเทศบาลที่ได้นำเรื่องต่าง ๆ  เข้ามาในที่ประชุมสภา
แห่งนี้ 
/ เรื่องถังขยะ...........



-
เรื่องถังขยะที่แตกตามที่ท่านประธานสภาได้นำมาพูดคุย   ถังขยะที่ล้มจะ
ไปดูงบประมาณว่าจะจัดซื้อได้ขนาดไหน ในส่วนของถังขยะที่แตกวันนี้ได้ดำเนินการแล้วเพราะว่าทางเทศบาลได้มีถังอยู่แล้ว  ที่รองรับถังขยะจะไปดูอีกครั้งหนึ่งซึ่งตอนนี้อยู่ที่ห้วงงบประมาณด้วย   เพราะเราจะมีการโอนงบประมาณกันมากเพื่อนำไปจัดตั้งโรงเรียนในปีแรกเราจะต้องใช้งบประมาณอุดหนุนสองล้านกว่าบาทที่เทศบาลจะต้องดำเนินการเอง  สำหรับปีต่อ ๆ  ไปทางกรมจะสนับสนุนมาให้แต่สำหรับปีนี้เทศบาลจะต้องโอนงบประมาณในปีงบประมาณ  ๒๕๕๘  ค่าใช้สอยต่าง ๆ  จะลดน้อยลงเพราะจะทุ่มไปที่ด้านการศึกษา


-
เรื่องของคุณสมบุญ  เดชทัพ  เรื่องเด็กพิเศษ  กระผมได้หารือกับทางครูที่สอนเด็กพิเศษมาร่วมกันพิจารณา  ซึ่งตอนนี้กำลังหาระเบียบว่าจะทำอย่างไรในการ


ที่ทางเทศบาลจะเข้าไปช่วยเหลือเด็กพิเศษเหล่านี้


-
เรื่องของ  จ่าสิบเอก สมพงษ์  อิวิโส  เรื่องถนนที่บ้านเขาหลาต้องยอมรับว่าดำเนินการซ่อมแซมยากจริง ๆ  เพราะตอนนี้พังทลายและชันมาก  ตอนนี้ได้ให้สมาชิกสภาเทศบาลและรองนายกเข้าไปหาเส้นทางที่จะเชื่อมโยงระหว่างตรงนั้นไปทางอื่น  โดยการจัดทำถนนอีกสายหนึ่งเพื่อมาบรรจบตรงนั้นเพื่อให้พี่น้องประชาชนได้ใช้  ตรงบริเวณนั้นได้มอบหมายให้ท่านรองนายกไปดำเนินการซ่อมแซมแล้วแต่ทำไม่ได้เพราะมันชันมากและพังทลายหมดแล้ว



-
เรื่องของคุณสยาม  นิลพัฒน์   เรื่องน้ำประปาเป็นสิ่งที่สำคัญตอนนี้อาจจะขอเปิดการประชุมสภาเทศบาลสมัยวิสามัญเพื่อขอจ่ายขาดเงินสะสมสำหรับสร้างถังประปาที่โรงเรียนชุมชนวัดทอนหงส์และเจาะบ่อบาดาลอีกลูกหนึ่ง  จะได้แบ่งการใช้น้ำตั้งแต่ชุมชนบ้านนากลางไปทางทิศตะวันออกและตั้งแต่โรงเรียนมาจะใช้น้ำประปาอีกส่วนหนึ่ง   บริเวณชุมชนบ้านเขาหลาจะใช้น้ำประปาจากภูเขาอีกส่วนหนึ่งแต่ ยังไม่ยืนยันว่าจะมีเพียงพอ  แต่คิดว่าน่าจะช่วยบรรเทาความเดือดร้อนของพี่น้องประชาชนได้  ตอนนี้กำลังรอรถเจาะบ่อบาดาลจากองค์การบริหารส่วนจังหวัดอยู่   ถ้าเจาะน้ำได้จะจ่ายขาดเงินสะสมเพื่อจัดทำถังกรองน้ำ


-
เรื่องของคุณสมบุญ  เดชทัพ  อีกเรื่องหนึ่งเรื่องโครงการถนนสายดอนคา - หน้าทับ มีข่าวว่าวันนี้ผู้รับเหมาจะเข้ามาทำสัญญา  กระผมเห็นด้วยว่าก่อนที่ผู้รับเหมา จะมาดำเนินการให้ทางเทศบาลไปถมหลุมบ่อก่อนเพื่อให้พี่น้องประชาชนเดินทางปลอดภัย   ซึ่งเมื่อวานได้ไปถมหลุมบ่อแล้วและถ้าตรงบริเวณไหนต้องการให้ถมอีกให้ช่วยแจ้งมาสามารถดำเนินได้เลย


-
เรื่องของคุณอรุณ  เกิดสมบัติ  เรื่องการตัดหญ้ามอบหมายให้กองสาธารณสุขไปดำเนินการ


-
เรื่องของท่านสุวิทย์  ไตรเมศ  เรื่องการจัดระเบียบรถบริเวณหน้าศูนย์พัฒนาเด็กเล็กเดี่ยวจะไปดู  ส่วนเรื่องบริเวณสนามบาสก่อนจากนี้ได้สั่งการไปแล้วว่าให้ดำเนินการทันทีหลังจากนี้จะเรียกกองช่างมา  กระผมขอรับไว้  


-
สำหรับวันนี้ต้องขอขอบคุณสมาชิกสภาเทศบาลทุกท่านที่ได้ช่วยกันดูแล   พี่น้องประชาชนร่วมกับคณะผู้บริหาร  คณะผู้บริหารมีความยินดีที่จะทำงานร่วมกัน  ขอบคุณครับ
/ นายสมิง..........
นายสมิง  รักขพันธ์
-
สมาชิกท่านใด  จะอภิปรายหรือแสดงความคิดเห็นอีกหรือไม่  ขอเชิญครับ..  
ประธานสภาเทศบาล
-
หากไม่มีสมาชิกท่านใด   จะเสนอหรือแสดงความคิดเห็นแล้ว   กระผม



ขอขอบคุณทุกท่าน  ขอปิดประชุมครับ




เลิกประชุมเวลา  ๑๑.๑๐  น.
(ลงชื่อ)         กาญดา  โกศัย       จนท.บริหารงานทั่วไป/ผู้บันทึกรายงานการประชุม 




 (นางสาวกาญดา  โกศัย)




(ลงชื่อ)       อรุณ  เกิดสมบัติ       เลขานุการสภาเทศบาล




  (นายอรุณ  เกิดสมบัติ)

(ลงชื่อ)       สุวิทย์  ไตรเมศ         ประธานกรรมการตรวจรายงานการประชุม
       

  (นายสุวิทย์  ไตรเมศ)




(ลงชื่อ)    ปรีชา  ยิ่งประสิทธิ์        กรรมการตรวจรายงานการประชุม



          (นายปรีชา  ยิ่งประสิทธิ์)

(ลงชื่อ)      อรุณ  เกิดสมบัติ         กรรมการตรวจรายงานการประชุม




 (นายอรุณ  เกิดสมบัติ)

(ลงชื่อ)    ภิรมย์  สูญกรรมรัตน์      กรรมการตรวจรายงานการประชุม



         (นายภิรมย์  สูญกรรมรัตน์)

(ลงชื่อ)     สมแสง  บุญคล่อง         กรรมการตรวจรายงานการประชุม



          (นายสมแสง  บุญคล่อง)

(ลงชื่อ)      สยาม  นิลพัฒน์           กรรมการตรวจรายงานการประชุม




 (นายสยาม  นิลพัฒน์)




(ลงชื่อ)     ปัญจรัศม์  เดชสุข          เลขานุการกรรมการตรวจรายงานการประชุม

        (นางสาวปัญจรัศม์  เดชสุข)
สภาเทศบาลได้รับรองรายงานการประชุมแล้ว 
เมื่อวันที่  ๓  เดือน  มิถุนายน   พ.ศ.๒๕๕๘




(ลงชื่อ)       สมิง  รักขพันธ์       ประธานสภาเทศบาล



            (นายสมิง  รักขพันธ์)

